    Oefening 2015-11AF-00009(1)     Finansiële Wiskunde – Waardevermindering
      
       
(1)  SA konstruksie koop ʹn nuwe huiskraan aan vir R750 000. Bereken die waarde van die 
       huiskraan na 7 jaar indien die waardevermindering bereken word teen 11% pj, bereken 
       op die verminderde saldo.


(2)  Tuindienste koop nuwe toerusting aan wat tans (2008) gewaardeer word vir R6 000. 
       Die waardevermindering van die toerusting word bereken teen 15% pj op die 
       afnemende saldo.

    (a)  Voltooi die volgende tabel [rond af tot die naaste R100]:
	Jaar
	2008
	2009
	2010
	2011
	2012
	2013
	2014

	Tyd in jare verloop
	
	
	
	
	
	
	

	Boekwaarde van toerusting
	
	
	
	
	
	
	




             

                     
    (b)  Stel die data in (a) grafies voor. 

    (c)  Bepaal tydens watter jaar die boekwaarde van die toerusting minder as die helfte van 
          die oorspronklike waarde sal wees. 

       
(3)  Jou skool benodig dringend ʹn nuwe skoolbus. Die totale koste van ʹn nuwe skoolbus is 
       R654 000. Hulle kry twee kwotasies. Die eerste kwotasie bied hulle ʹn lening van 11,4% pj 
       saamgestelde rente aan met rente wat halfjaarliks toegevoeg word. Die tweede kwotasie 
       bied hulle 12,3% pj jaarliks saamgestelde rente. In beide gevalle strek die lening oor 54 
       maande. Die waardevermindering op die bussie is egter 13% pj, bereken op die 
       verminderde saldo. Bereken:

    (a)  Watter van die twee leningsopsies sal die voordeligste wees?

    (b)  Die boekwaarde van die bussie as die bussie afbetaal is na die 54 maande.

       
(4)  ʹn Drukker word aangekoop teen R54 000. Die waardevermindering van die 
        drukker is 13% pj.

    (a)  Bereken die boekwaarde van die drukker na 4 jaar indien die waardevermindering 
           volgens die reglynige metode bereken word.

    (b)  Bereken die rentekoers, volgens die afnemende saldo-metode, wat die drukker in
          (a) na 4 jaar dieselfde boekwaarde as in (a) sal gee.

